ลือกันให้แซด 5ก.พ.
หนังสือพิมพ์โพสต์ทูเดย์ ลึกซึ้งทุกข่าวสาร ตอบทุกด้านของชีวิต ฉบับวันศุกร์ที่ 5 ก.พ. 2553
5 ก.พ. 2553

หนังสือพิมพ์โพสต์ทูเดย์ ลึกซึ้งทุกข่าวสาร ตอบทุกด้านของชีวิต ฉบับวันศุกร์ที่ 5 ก.พ. 2553 
*** เป็นไปตามคาดการณ์ ตลาดหุ้นขึ้นมาวันเดียวแล้วจอด แรงขายทำกำไร กดดัชนี ปิด 702.52 จุด ร่วง 5.13 จุด มูลค่าซื้อขาย 14,380.59 ล้านบาท  .... ตะลึง !!! ต่างชาติซื้อสุทธิ 1,235 ล้านบาท 
*** นอกจากตลาดจะปรับตัวลงอยู่ในทิศทางเดียวกับหุ้นสหรัฐ-หุ้นเอเซีย แล้ว ข่าวดีในประเทศที่พอกระตุ้นส่งตลาดขึ้นต่อยังมองไม่เห็น กำไรวันเดียวเลิก  การเมืองในประเทศแรงขึ้น ๆ ไปจนถึงตัดสินคดียึดทรัพย์อดีตนายกฯ 26 ก.พ. นี้ หรือหลังจากนี้ขึ้นอยู่กับคำตัดสิน
*** อินโดรามา เวนเจอร์ส ( IVL ) หุ้นใหญ่ตัวแรกประเดิมเข้าตลาดหุ้นปีนี้ ได้ฤกษ์เคาะวันนี้ มูลค่าหลักทรัพย์มโหฬารกว่า 4.4 หมื่นล้านบาท  ณ ราคาไอพีโอ 10.20 บาท 
*** สำหรับ IVL เป็นบริษัทที่เกิดจากการปรับโครงสร้างในกลุ่มบริษัท โดย IVL เป็นผู้ถือหุ้นใหญ่ของ อินโดรามา โพลีเมอร์ส ( IRP ) หลังปรับโครงสร้างในกลุ่มแล้ว IRP ขอเพิกถอนหุ้น แล้วส่ง IVL เข้าตลาดแทน ซึ่งช่วง 1 เดือนจากวันนี้- 6 มี.ค. บล.บัวหลวง จะทำหน้าที่ซื้อหุ้นคืนเพื่อส่งมอบหุ้นส่วนเกิน(กรีนชู)ที่นำออกมาจัดสรรคืนให้กับ อินโดรามา รีซอสเซส 
*** เจ้าของ SMEs รายไหนท้อแท้ใจธุรกิจไม่แจ้งเกิด ศึกษาตัวอย่างไที่บริษัท ธีระมงคล อุตสาหกรรม ( TMI ) ปี 2540  ฝ่าฟันมรสุมด้วย 4 สมอง 8 มือ ของทายาทนำโดยพี่เบิ้ม “ ธีระชัย ประสิทธิ์รัตนพร” และน้อง ๆ อีก 3 คน  ช่วยกันกู้ธุรกิจครอบครัวที่ติดลบ พลิกฟื้นกลับมามีกำไร บริษัทไหนจะศึกษาตัวอย่างไม่ว่ากัน 
*** พบกับโฉมใหม่ โพสต์ทูเดย์ ลึก กว้าง ไกล ได้ประเด็นแซ่ด ตั้งแต่วันนี้เป็นต้นไป และอย่าลืมร่วมงานฉลองครบรอบ 7 ปี ก้าวสู่ปีที่ 8 ในงาน โพสต์ทูเดย์ อินเวสต์เมนต์ เอ็กซ์โป 2553 ณ ชั้น 1 ศูนย์ การค้าเซ็นทรัลพลาซา ลาดพร้าว 5-7 ก.พ.นี้  ห้ามพลาด